EkBass/fiwiki-20250220-pages-articles huggingface dataset:
Tyrolean Airways

Tyrolean Airways (Tiroler Luftfahrt GmbH) oli Austrian Airlinesin omistama lentoyhtiö, joka käytti koneissaan tunnusta Austrian Arrows – operated by Tyrolean. ==Historia== Gernot Langes-Swarowski ja Christian Schwemberger- Swarowski perustivat Aircraft Innsbruckin vuonna 1978. Se alkoi lentää aikataulujen mukaan 1. huhtikuuta 1980, jolloin se myös otti nimen Tyrolean Airways. Austrian Airlines osti yhtiön vuonna 1998. Tyrolean Airways lensi heinäkuusta 2012 lähtien kaikki Austrian Airlinesin lennot, ja Austrianin koko laivasto ja työntekijät siirrettiin Tyroleanin alaisuuteen. Lokakuussa 2014 kerrottiin, että toiminta siirtyy takaisin Austrian Airlinesille uuden työehtosopimuksen allekirjoittamisen myötä. Tyrolean Airways lopetti toimintansa 31. maaliskuuta 2015 uuden sopimuksen astuessa voimaan. ==Laivasto== Tyrolean Airwaysin laivasto käsitti seuraavat koneet helmikuussa 2010: * 15 Fokker 100 * 9 Fokker 70 * 10 Bombardier Canadair Regional Jet * 11 Bombardier Dash 8-Q400 * 9 Bombardier Dash 8-Q300 ==Lähteet== Luokka:Entiset itävaltalaiset lentoyhtiöt
Itziar Esparza

Itziar Esparza Pallarés (s. 28. lokakuuta 1974, Lleida, Katalonia) on entinen espanjalainen uimari, joka osallistui kaksi kertaa kotimaansa riveissä kesäolympialaisiin, alkaen vuodesta 1992. Kummallakin osallistumiskerrallaan hän karsiutui alkuerissä 400 ja 800 metrin vapaauinneista. == Lähteet == *Espanjan olympiakomitea Luettu 15.2.2007 Esparza, Itziar Esparza, Itziar Esparza, Itziar
Luettelo Arizonan kaupungeista

Tämä on luettelo Arizonan kaupungeista. 1.7.2005 Väkiluku yli 1 000 000: *1. Phoenix - 1 461 575 Väkiluku 500 000–999 999: *2. Tucson - 515 526 Väkiluku 100 000–499 999: *3. Mesa - 442 780 *4. Glendale - 239 435 *5. Chandler - 234 939 *6. Scottsdale - 226 013 *7. Gilbert - 173 989 *8. Tempe - 161 143 *9. Peoria - 138 200 Väkiluku 25 000–99 999: *10. Yuma - 84 688 *11. Surprise - 74 411 *12. Avondale - 66 706 *13. Flagstaff - 57 391 *14. Lake Havasu City - 55 338 *15. Goodyear - 43 941 *16. Sierra Vista - 41 908 *17. Prescott - 40 360 *18. Bullhead City - 39 101 *19. Oro Valley - 38 438 *20. Prescott Valley - 33 068 *21. Casa Grande - 32 855 *22. Apache Junction - 32 297 *23. Marana - 26 098 *24. Kingman - 25 547 Väkiluku 10 000–24 999: *25. Fountain Hills - 23 217 *26. El Mirage - 22 171 *27. San Luis - 21 646 *28. Nogales - 20 833 *29. Florence - 17 053 *30. Douglas - 16 791 *31. Queen Creek - 16 628 *32. Paradise Valley - 14 558 *33. Payson - 14 279 *34. Sedona - 11 220 *35. Cottonwood - 10 894 *36. Eloy - 10 855 *37. Camp Verde - 10 155 *38. Somerton - 10 071 *39. Show Low - 10 000 Väkiluku 5 000–9 999: *40. Winslow - 9 931 *41. Chino Valley - 9 710 *42. Buckeye - 9 619 *43. Sahuarita - 9 007 *44. Safford - 8 932 *45. Coolidge - 8 154 *46. Globe - 7 187 *47. Page - 6 794 *48. Wickenburg - 6 224 *49. Bisbee - 6 177 *50. Tolleson - 5 974 *51. South Tucson - 5 562 *52. Guadalupe - 5 258 *53. Holbrook - 5 126 Väkiluku 2 500–4 999: *54. Snowflake - 4 958 *55. Benson - 4 934 *56. Cave Creek - 4 884 *57. Litchfield Park - 4 523 *58. Colorado City - 4 371 *59. Pinetop-Lakeside - 4 156 *60. Eagar - 4 126 *61. Thatcher - 4 121 *62. Youngtown - 4 021 *63. Taylor - 3 807 *64. Willcox - 3 769 *65. Clarkdale - 3 753 *66. Carefree - 3 706 *67. St. Johns - 3 538 *68. Quartzsite - 3 397 *69. Parker - 3 222 *70. Superior - 3 158 *71. Williams - 3 094 *72. Kearny - 2 765 Väkiluku alle 2 500: *73. Clifton - 2 265 *74. Mammoth - 2 167 *75. Gila Bend - 2 055 *76. Pima - 1 965 *77. Springerville - 1 956 *78. Huachuca City - 1 890 *79. Wellton - 1 862 *80. Miami - 1 841 *81. Tombstone - 1 569 *82. Fredonia - 1 051 *83. Hayden - 843 *84. Patagonia - 825 *85. Duncan - 713 *86. Winkelman - 444 *87. Jerome - 343 *88. Joseph City - ? * Arizonan kaupungit
Joaquín Fernández

Joaquín Fernández Corredor (s. 22. tammikuuta 1971 Mataró, Katalonia) on entinen espanjalainen uimari, joka osallistui kotimaansa riveissä kolmiin olympialaisiin, alkaen vuodesta 1988. Hänen parhaaksi sijoituksekseensa olympialaisissa jäi 10. sija vuonna 1992. == Lähteet == *Espanjan olympiakomitea Luettu 15.2.2007 Luokka:Espanjalaiset uimarit Luokka:Vuonna 1971 syntyneet Luokka:Elävät henkilöt
Johanna Sällström

Johanna Maria Ellinor Berglund-Sällström () oli ruotsalainen näyttelijä, joka tuli tunnetuksi Henning Mankellin rikos­romaaneihin perustuvan Kurt Wallander -elo­kuva­sarjan Linda Wallanderina. == Ura == Säll­ström esiintyi ensi kerran näyttelijänä jo 19-vuotiaana Ruotsin television Tre Kronor -sarjassa. Hänen varsinainen läpi­murtonsa oli trillerissä Under ytan, josta hän voitti Ruotsin elo­kuva­instituutin Guld­bagge-palkinnon parhaasta nais­pää­osasta. Linda Wallanderin roolissa Säll­ström näytteli ensimmäisen kerran vuonna 2004 elo­kuvassa Ennen routaa. Säll­ström ehti esiintyä yhteensä 13 Wallander- elo­kuvassa. Muita hänen elo­kuviaan ovat muun muassa Yhteinen onni ja Tunnustus. Elo­kuvien lisäksi Sällström näytteli teatterissa sekä koti­kaupungissaan Malmössä että Ystadissa. == Yksityiselämä == Säll­ström kuoli 32-vuotiaana kotonaan 13. helmi­kuuta 2007 uni­lääkkeiden yli­annostukseen. Hän oli päässyt saman päivän aamuna kotiin psykiatrisesta hoidosta. Kuolin­syy oli itsemurha. Säll­ström oli kärsinyt vakavasta masennuksesta läpi­käytyään vuonna 2004 Aasian tsunamin. Hänen perheeseensä kuului vuonna 2002 syntynyt tytär, joka teki itse­murhan vuonna 2014. Johanna Säll­strömin kuolema sai Henning Mankellin tuntemaan syyllisyyttä ja tuskaa, joka esti häntä kirjoittamasta suunnittelemiaan kahta Linda Wallanderista kertovaa kirjaa. Myös Wallander-elo­kuva­sarjan toisesta tuotanto­kaudesta Linda Wallander jätettiin pois. == Filmografia == Wallander-elokuvat: * Ennen routaa (2005) * Kylä­hullu (2005) * Veljekset (2005) * Pimeys (2005) * Afrikkalainen (2005) * Heikkous (2005) * Mastermind (2005) * Valo­kuvaaja (2005) * Peite­nimi (2006) * Pilvi­linna (2006) * Veri­side (2006) * Jokeri (2006) * Salaisuus (2006) == Lähteet == }} == Aiheesta muualla == * * Koivisto, Elina: Wallander-elo­kuvat katkesivat traagiseen kuolemaan 32-vuotiaana. Ilta-Sanomat 2.12.2021. Luokka:Ruotsalaiset näyttelijät Luokka:Itsemurhan tehneet Luokka:Vuonna 1974 syntyneet Luokka:Vuonna 2007 kuolleet Luokka:Seulonnan keskeiset artikkelit Luokka:Parhaan naispääosan Guldbagge-palkinnon saajat
Pikkumuppetit

Pikkumuppetit eli Muppet Babies on alun perin CBSn kanavalla vuosien 1984 ja 1991 välillä televisioitu piirrossarja. Ohjelmassa The Muppet Show'n hahmot ovat pikkulapsen iässä olevia piirroshahmoja, jotka kuvittelevat itsensä erilaisiin seikkailuihin. Ohjelman tuotti Jim Henson Company ja Marvel Productions. Sarjaa esitettiin Suomessa suomeksi tekstitettynä Kolmoskanavalla 1980- ja 1990-lukujen vaihteessa. ==Sarja== Ohjelman idea perustuu The Muppets Take Manhattan elokuvaan, jossa Miss Piggy kuvittelee itsensä ja Kermit Sammakon kasvavan lapsina talossa, jossa "täti" hoitaa heitä. Piirrossarjassa täti nähdään joka jaksossa. Hän on aikuinen nainen, jonka kasvoja ei koskaan näytetä. Ohjelma eroaa idealtaan tavanomaisista piirrossarjoista. Jaksot täyttyvät päähenkilöiden kuvittelemista seikkailuista. Kuvamateriaalia näytetään mielikuvitusmaailmasta ja lastenhuoneesta siten, että jälkimmäisessä näkyy mitä "todellisuudessa" tapahtuu. Usein hahmot joutuvat mielikuvitusmaailmassa pinteeseen, mutta jokin ulkoinen tapahtuma pelastaa heidät ja kuva siirtyy takaisin oikeaan maailmaan. Oikean maailman esineet kuten huonekalut ja leikkikalut näyttäytyvät mielikuvitusmaailmassa aina jonain kuviteltuna asiana. Ohjelmaan on lisätty myös sopiviin kohtiin pätkiä ei-piirretyistä (usein mustavalkoisista) elokuvista. Usein muppettejen kuvitellut seikkailut ovat parodioita jostain tunnetuista elokuvista. Vessan oven takaa löytyy ohjelmassa usein jotain pelottavaa oikeasta filmistä otettua materiaalia. Useimmiten Gonzo avaa vessan oven. Toinen ohjelman ikuinen teema ovat Fozzie karhun huonot vitsit. Hän kuvittelee myös itselleen yleisön, joka heittelee tomaatteja. Ohjelman lopuksi lopputekstien jälkeen Elukka (The animal) ilmaantuu aina jakson teemaan liittyvässä ympäristössä, ja huutaa "Gooooooo bye-bye! Ya-ba-ba-ba-ba-ba-ba!!". Marvel julkaisi sarjan pohjalta 26 numeroa sarjakuvia. ==Sarjan hahmot== *Kermit Sammakko (Frank Welker) *Skeeter (Frank Welker) *Miss Piggy (Laurie O'Brien) *Fozzie Karhu (Greg Berg) *Gonzo (Russi Taylor) *Skeeter ja Elukka (Howie Mandel, Dave Coulier) *Rowlf Koira (Katie Leigh) *Täti (Barbara Billingsley) ==Vastaanotto ja arvostelut== Wizard Magazine listasi vuonna 2001 Pikkumupetit sijalle 63 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 31.TOP 100 Animated Series IGN Tammikuu 2009 Viitattu 30.6.2009 Sarjan tullessa vuonna 1987 uuden Kolmoskanavan ohjelmistoon Helsingin Sanomien Pertti Avolan kirjoitti sarjan piirrosteknikan olevan luistavaa ja seikkailujen vaikuttavan ”pehmeämmiltä kuin lapsille suunnattujen rähinäpiirrettyjen yleiset mäiskeet”. == Katso myös == * Luettelo televisiosarjan Pikkumuppetit jaksoista ==Lähteet== ==Aiheesta muualta== *Ohjelman tunnari videona Luokka:Lastenohjelmat Luokka:1980-luvun piirrossarjat Luokka:Yhdysvaltalaiset animaatiosarjat Luokka:1990-luvun piirrossarjat
Öjberget

Öjberget on Vaasassa Sundomin kylässä sijaitseva pieni hiihtokeskus, jonka omistaa Vaasan kaupunki. Öjbergetissä on kolme rinnettä, joiden korkeusero on 45 metriä ja mäkien pituudet ovat 325 m, 250 m ja 200 m sekä lastenrinne. Lisäksi Öjbergetistä lähtee kolme koneellisesti hoidettua ja valaistua hiihtolatua, joista pisin on viisi kilometriä. Söderfjärdenin ympäri kulkeva 30 kilometrin lenkki ei ole valaistu. Öjbergetin mäen alueella on tehty myös arkeologisia kaivauksia. Noin 4 000 vuotta sitten Öjberget oli saari lähes 30 kilometrin päässä rannikosta. Tuolloin paikka oli luultavasti rikas asuinpaikka, jossa elettiin kausiluonteisesti. Kaivauksissa on löydetty poltettuja luita ja pienen kivitaltan kärkiosa. Öjberget on Vaasan alueen korkein kohta. == Lähteet == Luokka:Vaasan urheilupaikat Luokka:Vaasan nähtävyydet Luokka:Sundom Luokka:Suomen talviurheilukeskukset Luokka:Suomen muinaisjäännökset Luokka:Pohjanmaan historia
Antti Lange

Antti Lange (s. 11. joulukuuta 1941 Helsinki) on eläkkeellä oleva Ilmatieteen laitoksen matemaatikko, tilastotieteilijä ja valtiotieteiden tohtori. Hänen aiempia työnantajiaan ovat olleet Maailman ilmatieteen järjestö, WMO, ECMWF, Helsingin yliopisto ja Jyväskylän yliopisto. Hän on ollut vuoden 2012 kuntavaaleissa Kristillisdemokraattien ehdokkaana Helsingissä. Hän sai vaaleissa 58 ääntä, eikä tullut valituksi. ==Lähteet== ==Aiheesta muualla== *FKF:n keksijä Luokka:Ilmatieteen laitos Luokka:Suomalaiset matemaatikot Luokka:Vuonna 1941 syntyneet Luokka:Elävät henkilöt
Raimo Ylipulli

Raimo Esko Tapio Ylipulli (s. 13. kesäkuuta 1970 Rovaniemi) on suomalainen mäkihyppääjä,Siukonen 2001, s. 376 joka kilpaili maailmancup-tasolla vuosina 1986–1994. Hän voitti hopeamitalin joukkuekilpailussa MM-kisoissa 1991 Val di Fiemmessä sekä sijoittui samoissa kisoissa 20:nneksi suurmäen yksilökilpailussa ja 21:nneksi normaalimäessä. Ylipullin paras henkilökohtainen arvokilpailusijoitus oli suurmäen 18. sija Lillehammerin talviolympialaisissa 1994. Hän kilpaili Lillehammerissa myös joukkuekilpailussa, jossa Suomi sijoittui viidenneksi. Mäkihypyn maailmancupissa hänen paras osakilpailusijoituksensa oli kolmas suuren mäen kisassa Tšekkoslovakiassa vuonna 1991. Kokonaiskilpailussa hän sijoittui viidenneksitoista kaudella 1990–1991. Ylipulli voitti normaalimäen Suomen- mestaruuden 1993.Siukonen 1994, s. 228 Raimo Ylipullin veljet Heikki, Jukka ja Tuomo olivat myös menestyneitä talviurheilijoita. He edustivat kaikki Ounasvaaran Hiihtoseuraa. == Lähteet == * * === Viitteet === == Aiheesta muualla == * Luokka:Suomalaiset mäkihyppääjät Luokka:Vuonna 1970 syntyneet Luokka:Elävät henkilöt
Lappeenrannan Uimarit

Lappeenrannan Uimarit (LrU) on lappeenrantalainen uintiurheilun erikoisseura, jonka valikoimiin kuuluvat kilpauinti, vauvauinti ja uimaopetus. Seura on perustettu vuonna 1926. Seuran kymmenessä valmennusryhmässä harjoittelee yhteensä n. 120 uimaria. ==Seuran mitalistit SM-uinneissa== ===2007=== *Hannele Kokkonen ===2006=== *Hannele Kokkonen *Ville-Petteri Koivumäki ===2005=== *Ville-Petteri Koivumäki *Elina Maijanen == Aiheesta muualla == *Seuran kotisivut Uimarit Luokka:Suomalaiset uintiseurat Luokka:Vuonna 1926 perustetut urheiluseurat
Pekka Suorsa

Pekka Suorsa (s. 8. joulukuuta 1967 Kajaani) on entinen suomalainen mäkihyppääjä. Suorsa edusti urallaan Kainuun Hiihtoseuraa. Suorsa voitti joukkuemäen kultaa ja sijoittui suurmäessä parhaana suomalaisena kuudenneksi Oberstdorfin MM-kilpailuissa 1987. Maailmancupissa hän sijoittui viidenneksi kaudella 1985–1986, jolloin hän otti uransa ainoat kaksi osakilpailuvoittoa, molemmat joulukuussa 1985. Palkintokorokkeelle hän sijoittui uransa aikana yhteensä viisi kertaa. Suorsa saavutti toisen maailmancupin osakilpailuvoittonsa Keski-Euroopan mäkiviikon Oberstdorfin osakilpailussa joulukuussa 1985. http://data.fis-ski.com/dynamic/athlete- biography.html?sector=JP&competitorid;=59650&type;=result&category;=ALL&season;=1987&sort;=P&discipline;=ALL&position;=&place;=&Submit;=Search&limit;=50 Pekka Suorsan vuoden 1987 kilpailutulokset FIS:n tietokannassa Joukkuemäkihypyn Suomen-mestaruuskilpailussa Suorsa oli hopealla vuonna 1984 ja pronssilla vuonna 1989. ==Lähteet== ==Aiheesta muualla== * Luokka:Suomalaiset mäkihyppääjät Luokka:Vuonna 1967 syntyneet Luokka:Elävät henkilöt
Per Krøldrup

Per Billeskov Krøldrup (s. 31. heinäkuuta 1979 Farsø, Tanska) on tanskalainen jalkapalloilija, pelipaikaltaan keskuspuolustaja. Hän pelasi kotimaansa lisäksi Italiassa, Englannissa ja Portugalissa. Krøldrup edusti seuratasolla muun muassa kotimaassaan B.93:a, Italiassa Udinesea ja Fiorentinaa sekä Englannissa Evertonia. Hän pelasi Tanskan maajoukkueessa 33 ottelua vuosina 2004–2010. Hän kuului Tanskan joukkueeseen muun muassa vuoden 2004 EM- kisoissa. == Lähteet == Luokka:Tanskalaiset jalkapalloilijat Luokka:Vuonna 1979 syntyneet Luokka:Elävät henkilöt
The Veronicas

The Veronicas on australialainen pop-rockduo. Laulajina toimivat 25. joulukuuta 1984 syntyneet kaksoset Lisa Marie Origliasso ja Jessica Louise Origliasso. Jessica on muutaman minuutin vanhempi kuin Lisa. Duon ensimmäinen albumi "The Secret Life of..." julkaistiin Australiassa 17. lokakuuta 2005 ja muualla 14. helmikuuta 2006. Ensimmäinen single 4ever pääsi kymmenen parhaan uusimman debytoivan joukkoon, kappale kuultiin myös elokuvassa She's the Man. Seuraava single "Everything I'm Not" ei saanut niin suurta menestystä kuin edellinen single. Kolmas single When It All Falls Apart pääsi Billboardin Hot-100-listalla toiseksi, muttei pysynyt siellä kauan. Kappaletta soitettiin radioissa ympäri maailmaa. Neljäs single Revolution julkaistiin 7. elokuuta 2006. Kappale julkaistiin Australiassa 4. elokuuta 2006. Viides single Leave Me Alone julkaistiin koko maailmassa 4. marraskuuta 2006. Se pääsi ARIA Hot-100-listalla sijalle 70. Yhtye julkaisi toisen albuminsa vuonna 2006, mutta se oli live-albumi, joka nauhoitettiin The Revolution -kiertueella. Lisa ja Jessica saivat apua urallaan eri rocktähdiltä esimerkiksi Avril Lavignelta ja Kelly Osbournelta. Uusin single Lolita julkaistiin syyskuussa 2012. Jessica ja Lisa ovat esiintyneet myös pienissä rooleissa eri televisio-ohjelmissa, kuten australialaisessa lastenohjelmassa Cybergirl ja amerikkalaisessa Disney Channelin sarjassa The Suite Life of Zack and Cody. == Diskografia == === Albumit === Albumin tiedot The Secret Life of... *Tyyppi: Studioalbumi *Julkaistu: 17. lokakuuta 2005 *Singlet: 4ever, Everything I'm Not, When It All Falls Apart, Revolution, Leave Me Alone *Myynti maailmanlaajuisesti: 5 miljoonaa kappaletta Hook Me Up *Tyyppi: Studioalbumi *Julkaistu: 3. marraskuuta 2007 *Singlet: Hook Me Up, Untouched, This Love *Myynti maailmanlaajuisesti: Ei tietoa vielä. The Veronicas *Tyyppi: Studioalbumi *Julkaistu: 21. marraskuuta 2014 *Singlet: You Ruin Me, If You Love Someone, Cruel *Myynti maailmanlaajuisesti: === Livealbumit === * Exposed… the Secret Life of The Veronicas (2006) * Revenge is Sweeter Tour (2009) === Kokoelmat === * Complete (2009) * Untouched (2018) === EP:t === * AOL Sessions/Live (2006) * Mtv.com Live (2006) * Unplugged (2006) * Untouched: Lost Tracks (2009) === Singlet === * ”4ever” (2005) * ”Everything I'm Not” (2005) * ”When It All Falls Apart” (2006) * ”Revolution” (2006) * ”Leave Me Alone” (2006) * ”Hook Me Up” (2007) * ”Untouched” (2007) * ”This Love” (2008) * ”Take me On The Floor” (2008) * ”Popular” (2008) * ”Lolita” (2012) * ”You Ruin Me” (2014) * ”If You Love Someone” (2014) * ”Cruel” (2015) * ”In My Blood” (2016) * "On Your Side" (2016) * "Think of me" (2019) == Lähteet == == Aiheesta muualla == * Viralliset kotisivut * Luokka:Australialaiset yhtyeet Luokka:Australialaiset duot
Vesa Hakala

Vesa Hakala (s. 5. joulukuuta 1968 Harjavalta) on suomalainen mäkihyppääjä, joka edusti urallaan Harjavallan Jymyä. Hän saavutti joukkuemäen MM-hopeaa vuonna 1991. == Ura == Hakala voitti hopeaa joukkuemäessä Val di Fiemmen MM- kisoissa 1991. Arvokilpailussa hänen paras henkilökohtainen sijoituksensa oli 12. sija normaalimäen yksilökilpailussa Falunin MM-kisoissa 1993. Mäkihypyn maailmancupissa Hakalan paras osakilpailusijoitus oli kolmas suuren mäen kisassa Sapporossa 1990. Kokonaiskilpailussa Hakala oli sijalla 15. kaudella 1992–1993 ja Keski-Euroopan mäkiviikolla yhteispisteissä viides, hän oli suomalaisittain heikosti sujuneen kauden paras suomalaishyppääjä. Normaalimäen SM:n Hakala voitti kotimäessään Hiittenharjulla vuonna 1990. == Muuta == Vesa Hakalalla on kaksi lasta ja hän asuu Harjavallassa, jossa hän työskentelee kaupungin vapaa-aikasihteerinä. Hakalan tyttäriä ovat alppihiihtäjä Kia-Emilia Hakala ja Vasemmisto-opiskelijoiden puheenjohtaja Nea Hakala. Hakala kuuluu myös Harjavallan kaupunginvaltuustoon sosialidemokraattien edustajana. == Lähteet == == Aiheesta muualla == * Luokka:Suomalaiset mäkihyppääjät Luokka:Harjavallan kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1968 syntyneet Luokka:Elävät henkilöt
Damned in Black

Damned in Black on norjalaisen black metal -yhtye Immortalin kuudes studioalbumi, joka on ensimmäinen, jossa Dead to This Worldin basisti-laulaja Iscariah soittaa bassoa. == Kappaleet == Kaikki kappaleet sanoittanut Demonaz, säveltänyt Abbath ja Horgh # # # # # # # == Kokoonpano == * Abbath Doom Occulta - kitara ja laulu * Horgh - rummut * Iscariah - bassokitara == Arvostelut == * AllMusic: * Soundi: == Lähteet == ==Aiheesta muualla== * * Luokka:Vuoden 2000 albumit Luokka:Immortalin albumit
Tampereen Uimaseura

Tampereen Uimaseura (TaUs) on tamperelainen entinen uintiurheilun erikoisseura, jonka tarjoamiin lajeihin kuuluivat kilpauinti, vesipallo, hydrobic ja uimaopetus. Seura perustettiin vuonna 1904, ja sen urheilutoiminta loppui vuonna 2013. Nykyisin seura keskittyy Uinti Tampereen tukemiseen ja varainhankintaan. TaUs oli Suomen paras uintiseura vuoden 2006 SM-uinneissa, ja se palkittiinkin kisoissa Suomen Uimaliiton kiertopalkinnolla, Kalevan Maljalla. Vuoden 2013 tammikuussa TaUs ja Koovee ilmoittivat yhdistävänsä uintilajien kilpajaostonsa uudeksi huippu-uinnin erikoisseuraksi, Uinti Tampereeksi (UiTa). Yhdistymisen myötä TaUs:n urheilutoiminta loppui, ja nykyisin seura keskittyy UiTa:n varainhankintaan ja toiminnan tukemiseen.http://www.uimaliitto.fi/liitto/uutiset/tampereelle-sulautui-uusi- uimaseura/http://www.taus.fi/@Bin/532534/Kysymyksi%C3%A4%20ja%20vastauksia.pdf == Lähteet == == Aiheesta muualla == *Tampereen Uimaseura 25-vuotias, Aamulehti, 04.08.1929, nro 210, s. 6, Kansalliskirjaston digitaaliset aineistot Uimaseura Luokka:Suomalaiset uintiseurat Luokka:Vuonna 1904 perustetut urheiluseurat
Paavo Vierto

Paavo Kustaa Vierto (29. elokuuta 1915 Lehtimäki – 9. joulukuuta 1941 Jasinovski, Ukraina) oli suomalainen mäkihyppääjä. Hän voitti mäkikilpailun MM-kisoissa 1941 Cortina d'Ampezzossa, mutta FIS julisti kisat epävirallisiksi vuonna 1946. Suomen-mestaruuden hän voitti vuonna 1936. ==Toinen maailmansota== Vierto kaatui SS-miehenä 1941 Ukrainassa. Samana vuonna hänen oli määrä aloittaa Saksan mäkihyppyjoukkueen valmentajana. ==Yksityiselämä== Paavon isä Kalle Vierto oli Suojeluskuntajärjestön sotilasohjaaja, tunturihiihdon uranuurtaja ja huoltopäällikkö. == Lähteet == Luokka:Suomalaiset mäkihyppääjät Luokka:Suomalaiset SS-sotilaat Luokka:Suomalaiset toisessa maailmansodassa kaatuneet Luokka:Vuonna 1915 syntyneet Luokka:Vuonna 1941 kuolleet
Zvornik

Zvornik () on kaupunki Bosnia ja Hertsegovinan koillisosassa Serbitasavallan alueella Serbian rajan vieressä Tuzlasta kaakkoon. Se sijaitsee Drina-joen varrella. Zvornikin keskustaajamassa oli noin 11 100 asukasta ja kunnassa noin 54 400 asukasta vuoden 2013 väestönlaskennan mukaan. Serbit hyökkäsivät kaupunkiin Bosnian sodassa keväällä 1992. Kaupungin läheltä on myös löydetty yksi suurimmista sodanaikaisista joukkohaudoista."One of the biggest" mass graves found in Bosnia BBC News 8.10.1998. == Lähteet == == Aiheesta muualla == *Zvornik Fallgrain -sivustolla * Kunnan sivusto * Infozvornik.com * Matkailusivusto * Theater in Zvornik named after actress Kapitalina Eric Luokka:Bosnia ja Hertsegovinan kaupungit Luokka:Serbitasavalta
Markku Pusenius

Markku Pusenius (s. 29. toukokuuta 1964 Lahti) on suomalainen mäkihyppääjä, joka kilpaili 1980-luvulla. Hän voitti vuoden 1984 ylimääräisissä hiihdon MM- kisoissa Engelbergissä suuren mäen joukkuekultaa. Maailmancupissa Puseniuksen parhaat osakilpailusijoitukset ovat toinen ja kolmas sija Harrachovissa tammikuussa 1983. Nuorten maailmanmestaruuskilpailuissa 1982 hän sijoittui normaalimäessä toiseksi Ernst Vettorin jälkeen. == Lähteet== * Luokka:Suomalaiset mäkihyppääjät Luokka:Vuonna 1964 syntyneet Luokka:Elävät henkilöt
Franz Oppenheimer

Franz Oppenheimer (30. maaliskuuta 1864, Berliini – 30. syyskuuta 1943, Los Angeles) oli saksalainen sosiologi ja poliittinen taloustieteilijä. Hän kirjoitti yli 50 kirjaa ja 400 esseetä sosiologiasta, taloudesta ja aikansa poliittisista kysymyksistä. Oppenheimer tutki muun muassa valtion alkuperää. Hän hylkäsi ajatukset yhteiskuntasopimuksesta, ja katsoi sen sijaan kaikkien valtioiden syntyvän voimakkaampien suorittamien valloitusten kautta. ==Lähteet== == Aiheesta muualla == Teoksia: * A First Program for Zionist Colonization (1903) * The State (1914/1922) * The Idolatry of the State (1927) * History and Sociology (1927) * Tendencies in Recent German Sociology (Sociological Review, Vol. 24, 1932) * A Post-Mortem on Cambridge Economics (1943) Muuta: * Franz-Oppenheimer.de * History of the Institute of Social Research Luokka:Frankfurtin koulukunta Luokka:Saksalaiset filosofit Luokka:Saksalaiset sosiologit Luokka:Saksalaiset taloustieteilijät Luokka:Vuonna 1864 syntyneet Luokka:Vuonna 1943 kuolleet
Matti Pietikäinen (mäkihyppääjä)

Matti Pietikäinen (29. lokakuuta 1927 Kuopio – 15. marraskuuta 1967 Joroinen)Sports Reference LLC oli 1950-luvulla kilpaillut, Puijon Hiihtäjiä, Puijon Mäkiseuraa ja Puijon Hiihtoseuraa edustanut suomalainen mäkihyppääjä. Hän voitti Falunin MM-kisoissa 1954 mäkihypyn kultaa.Arponen, ym., s. 240–241 Sankt Moritzin olympialaisissa 1948 Pietikäinen sijoittui neljänneksi ja Rumfordin MM-kisoissa 1950 yhdeksänneksi. Hänen muita voittojaan olivat Suomen-mestaruudet 1948 ja 1953, Salpausselkä 1954, Ounasvaara 1947, 1948 ja 1951, Puijo 1948 ja 1949, Boden 1947 sekä Sveitsin mäkiviikko 1951. Hän voitti myös 8. tammikuuta 1954 Italian Gallion kilpailun. Matti Pietikäisen veljet Aatto ja Lauri Pietikäinen olivat myös menestyneitä mäkihyppääjiä. Pietikäinen sai surmansa liikenneonnettomuudessa Joroisissa.Kuolleita. Helsingin Sanomat 16.11.1967, s. 9. Pietikäinen sai vuonna 1954 Suomen Urheilulehden kultamitalin. == Lähteet == * * === Viitteet === == Aiheesta muualla == * * Luokka:Suomalaiset mäkihyppääjät Luokka:Liikenneonnettomuudessa kuolleet Luokka:Vuonna 1927 syntyneet Luokka:Vuonna 1967 kuolleet